CELEX: 32022R0593
Language: fi
Date: 2022-03-01 00:00:00
Title: Komission täytäntöönpanoasetus (EU) 2022/593, annettu 1 päivänä maaliskuuta 2022, Litsea cubeba -kasvin marjoista (litsea berry) saatavan eteerisen öljyn hyväksymisestä tiettyjen eläinlajien rehun lisäaineena (ETA:n kannalta merkityksellinen teksti)

12.4.2022   
               
               
                  FI
               
               
                  Euroopan unionin virallinen lehti
               
               
                  L 114/44
               
            
         KOMISSION TÄYTÄNTÖÖNPANOASETUS (EU) 2022/593,
         annettu 1 päivänä maaliskuuta 2022,
         
            Litsea cubeba -kasvin marjoista (litsea berry) saatavan eteerisen öljyn hyväksymisestä tiettyjen eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklan 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) nojalla.
                  
               
                     (2)
                  
                  
                     
                        Litsea cubeba -kasvin marjoista (litsea berry) saatava eteerinen öljy hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.
                  
               
                     (3)
                  
                  
                     Asetuksen (EY) N:o 1831/2003 10 artiklan 2 kohdan mukaisesti, luettuna yhdessä sen 7 artiklan kanssa, toimitettiin hakemus, joka koskee Litsea cubeba -kasvin marjoista saatavan eteerisen öljyn uudelleenarviointia kaikkien eläinlajien rehun lisäaineena.
                  
               
                     (4)
                  
                  
                     Hakija pyysi, että kyseinen lisäaine luokiteltaisiin lisäaineluokkaan ”sensoriset lisäaineet” ja funktionaaliseen ryhmään ”aromiaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
                  
               
                     (5)
                  
                  
                     Hakija pyysi Litsea cubeba -kasvin marjoista saatavan eteerisen öljyn käytön sallimista myös juomavedessä. Asetuksessa (EY) N:o 1831/2003 ei kuitenkaan sallita aromiaineiden käyttöä juomavedessä. Sen vuoksi Litsea cubeba -kasvin marjoista saatavan eteerisen öljyn käyttöä juomavedessä ei pitäisi sallia.
                  
               
                     (6)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 5 päivänä toukokuuta 2021 antamassaan lausunnossa (3), että Litsea cubeba -kasvin marjoista saatavalla eteerisellä öljyllä ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien terveyteen eikä ympäristöön. Elintarviketurvallisuusviranomainen totesi myös, että Litsea cubeba -kasvin marjoista saatavaa eteeristä öljyä olisi pidettävä ihoa ja silmiä ärsyttävänä aineena sekä ihoa ja hengitysteitä herkistävänä aineena. Sen vuoksi komissio katsoo, että ihmisten terveydelle aiheutuvien haittavaikutusten ehkäisemiseksi olisi toteutettava asianmukaisia suojatoimenpiteitä erityisesti lisäaineen käyttäjien osalta.
                  
               
                     (7)
                  
                  
                     Elintarviketurvallisuusviranomainen totesi lisäksi, että Litsea cubeba -kasvin marjoista saatavaa eteeristä öljyä käytetään elintarvikkeissa aromiaineena ja sen funktio rehussa olisi olennaisilta osin sama kuin elintarvikkeissa. Näin ollen sen tehoa ei tarvitse osoittaa muulla tavoin. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla lisäaine määritetään rehusta.
                  
               
                     (8)
                  
                  
                     
                        Litsea cubeba -kasvin marjoista saatavan eteerisen öljyn arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen aineen käyttö tämän asetuksen liitteessä kuvatulla tavalla olisi hyväksyttävä.
                  
               
                     (9)
                  
                  
                     Valvonnan tehostamiseksi olisi asetettava joitakin edellytyksiä. Etenkin suositeltu pitoisuus olisi ilmoitettava rehun lisäaineiden etiketissä. Jos kyseinen pitoisuus ylittyy, esiseosten etiketissä olisi ilmoitettava tietyt tiedot
                  
               
                     (10)
                  
                  
                     Se, ettei Litsea cubeba -kasvin marjoista saatavan eteerisen öljyn käyttöä aromiaineena juomavedessä ole hyväksytty, ei estä sen käyttöä rehuseoksissa, jotka annostellaan veden mukana.
                  
               
                     (11)
                  
                  
                     Koska turvallisuuteen liittyvät syyt eivät edellytä asianomaisen aineen hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.
                  
               
                     (12)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksyntä
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluva, liitteessä täsmennetty aine eläinten ruokinnassa käytettävänä rehun lisäaineena kyseisessä liitteessä vahvistetuin edellytyksin.
         
         
            2 artikla
            Siirtymätoimenpiteet
            
               1.   Sallitaan liitteessä eritellyn aineen ja sitä sisältävien esiseosten, jotka on valmistettu ja varustettu merkinnöillä ennen 2 päivää marraskuuta 2022 ennen 2 päivää toukokuuta 2022 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
            
            
               2.   Sallitaan liitteessä eriteltyä ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 2 päivää toukokuuta 2023 ennen 2 päivää toukokuuta 2022 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
            
            
               3.   Sallitaan liitteessä eriteltyä ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 2 päivää toukokuuta 2024 ennen 2 päivää toukokuuta 2022 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
            
         
         
            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).
         
            (3)  EFSA Journal 2021;19(6):6623.
      
      
         
            LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        mg tehoainetta / kg täysrehua, jonka kosteuspitoisuus on 12 %
                     
                  
                        
                           Luokka: Sensoriset lisäaineet. Funktionaalinen ryhmä: Aromiaineet
                        
                     
                  
                        2b491-eo
                     
                     
                        -
                     
                     
                        
                           Litsea cubeba -kasvin marjoista (litsea berry) saatava eteerinen öljy
                     
                     
                        
                           Lisäaineen koostumus
                        
                        
                           Litsea cubeba (Lour.) Pers. -kasvin marjoista saatava eteerinen öljy
                        Nestemäinen muoto
                        
                           Tehoaineen kuvaus
                        
                        
                           Litsea cubeba (Lour.) Pers. -kasvin marjoista höyrytislauksella saatava eteerinen öljy sellaisena kuin Euroopan neuvosto on sen määritellyt (1).
                        Geraniaali: 36–45 %
                        Neraali: 25–35 %
                        Limoneeni:9–15 %
                        Linaloli: 0,4–3 %
                        Geranioli: 1–4 %
                        CAS-numero: 68855-99-2
                        Einecs-numero: 290-018-7
                        FEMA-numero: 3846
                        CoE-numero: 491
                        
                           Analyysimenetelmä
                            (2)
                        
                        Fytokemiallisen merkkiaineen Neraali määrittäminen rehun lisäaineesta tai aromiaineiden seoksesta:
                        
                                    —
                                 
                                 
                                    Kaasukromatografia-massaspektrometria retentioajan lukituksella (RTL-GC-MS).
                                 
                              
                     
                        Broilerit
                        Munivat kanat
                        Lihakalkkunat
                        Lihasiat
                        Porsaat
                        Imettävät emakot
                        Vasikat
                        Lypsylehmät
                        Lihanaudat
                        Lampaat/vuohet
                        Hevoset
                        Kaniinit
                        Lohikalat
                        Koirat
                        Kissat
                        Akvaariokalat
                     
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    Lisäaine on sekoitettava rehuun esiseoksena.
                                 
                              
                                    2.
                                 
                                 
                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    3.
                                 
                                 
                                    Lisäaineen etiketissä on oltava seuraavat tiedot:
                                    ”Tehoaineen suositeltu enimmäispitoisuus kilossa täysrehua, jonka kosteuspitoisuus on 12 %:
                                    
                                                —
                                             
                                             
                                                Broilerit: 11 mg;
                                             
                                          
                                                —
                                             
                                             
                                                Munivat kanat: 16 mg;
                                             
                                          
                                                —
                                             
                                             
                                                Lihakalkkunat: 14 mg;
                                             
                                          
                                                —
                                             
                                             
                                                Lihasiat: 23 mg;
                                             
                                          
                                                —
                                             
                                             
                                                Porsaat: 19 mg;
                                             
                                          
                                                —
                                             
                                             
                                                Imettävät emakot: 28 mg;
                                             
                                          
                                                —
                                             
                                             
                                                Vasikat (juottorehu): 48 mg;
                                             
                                          
                                                —
                                             
                                             
                                                Lihanaudat, lampaat, vuohet ja hevoset: 43 mg;
                                             
                                          
                                                —
                                             
                                             
                                                Lypsylehmät: 28 mg;
                                             
                                          
                                                —
                                             
                                             
                                                Kaniinit: 17 mg;
                                             
                                          
                                                —
                                             
                                             
                                                Lohikalat: 47 mg;
                                             
                                          
                                                —
                                             
                                             
                                                Koirat: 50 mg;
                                             
                                          
                                                —
                                             
                                             
                                                Kissat: 8,5 mg;
                                             
                                          
                                                —
                                             
                                             
                                                Akvaariokalat: 125 mg”.
                                             
                                          
                              
                                    4.
                                 
                                 
                                    Esiseoksen etiketissä on ilmoitettava tehoaineen funktionaalinen ryhmä, tunnistenumero, nimi ja lisätty määrä, jos esiseoksen etiketissä ilmoitettu käyttötaso johtaisi 3 kohdassa tarkoitetun tason ylittymiseen.
                                 
                              
                                    5.
                                 
                                 
                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse, ihokosketuksesta tai silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden menettelyjen ja toimenpiteiden avulla poistaa tai minimoida, lisäainetta ja esiseoksia käsiteltäessä on käytettävä asianmukaisia henkilönsuojaimia, iho-, silmä- ja hengityssuojat mukaan lukien.
                                 
                              
                     
                        2. toukokuuta 2032
                     
                  
               (1)  Natural sources of flavourings – Report No. 2 (2007).
            
               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.